2. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 2418 της 7/9 Φεβρ. 1973 (ΦΕΚ Β΄ 174) Περί καθορισμού του ποσοστού διαθέσεως κλινών εις το Ρυθμιστικόν Κέντρον Διαλογής ασθενών υπό υποχρέων προς τούτο Νοσηλευτικών Ιδρυμάτων. Έχοντες υπ’ όψιν τας διατάξεις της παρ. 1 του άρθρ. 5 του Ν.δ. 1343/73 (ΦΕΚ 31/5.2.1973 τεύχ. Α΄) «περί συστάσεως παρά τω Γενικώ Κρατικώ Νοσοκομείω Αθηνών Ρυθμιστικού Κέντρου Διαλογής Ασθενών», αποφασίζομεν: Άρθρ.1.-1.Ορίζομεν όπως τα εκ των προβλεπομένων εν τη παρ. 1 του άρθρ. 5 του Ν.Δ. 1343/73 Νοσηλευτικά Ιδρύματα: α)Ιπποκράτειον Γενικόν Νοσοκομείον Αθηνών. β)Γενικόν Νοσοκομείον Αθηνών «Βασιλεύς Παύλος». γ)Γενικόν Νοσοκομείον Ν. Ιωνίας «Η Αγία Όλγα». δ)Θεραπευτήριον «ΕΥΑΓΓΕΛΙΣΜΟΣ». ε)Δημοτικόν Νοσοκομείον «Η Ελπίς». ς)Νοσοκομείον Ε.Ε.Σ. Αθηνών. ζ)«Σπηλιοπούλειον» Νοσοκομείον η «Αγία Ελένη». η)Αρεταίειον Νοσοκομείον – Χειρουργική Κλινική. θ)Μαιευτήριον «Αλεξάνδρα» Θεραπευτική Κλινική. ι)Κ.Α.Τ. Κηφισίας – Ορθοπεδικαί Κλινικαί. ια)Νοσοκομείον Ε.Ε.Σ. «Ασκληπείον Βούλας» Ορθοπεδικαί Κλινικαί και  ιβ)Σισμανόγλειον Νοσοκομείον: Παθολογική Κλινική – Καρδιολογική, θέτουν καθ’ εκάστην ημέραν εις την διάθεσιν του παρά τω Γενικώ Κρατικώ Νοσοκομείω Αθηνών Ρυθμιστικού Κέντρου Διαλογής Ασθενών ποσοστόν 5% του κατά Κλινικήν συνολικού αριθμού κλινών αυτών. 2.Το εν τη προηγουμένη παραγράφω ποσοστόν κλινών διατίθεται αποκλειστικώς δια την νοσηλείαν εκτάκτων περιστατικών. Εις περίπτωσιν όμως καθ’ ην δεν ήθελε καλυφθή το σύνολον των διατιθεμένων κλινών υπό εκτάκτων περιστατικών αι πλεονάζουσαι κλίναι δύνανται κατόπιν συνεννοήσεως του Ρυθμιστικού Κέντρου μετά των Νοσηλευτικών Ιδρυμάτων να διατίθενται δια την νοσηλείαν χρονίων περιστατικών. (Αντί της σελ. 256,203) Σελ. 256,203(α) Τεύχος 551 Σελ. 111 Εθνικό Κέντρο Άμεσης Βοήθειας (Ε.Κ.Α.Β.) 34.Β.ο.2 Άρθρ.2.-Δια τα μετά του Υπουργείου Κοινωνικών Υπηρεσιών συμβεβλημένα εκ των εν παρ. 1 του άρθρ. 1 της παρούσης Νοσηλευτικά Ιδρύματα το καθοριζόμενον ποσοστόν διαθέσεως κλινών νοείται πέραν του αριθμού των προβλεπομένων υπό των οικείων συμβάσεων κλινών δια την νοσηλείαν απόρων και ησφαλισμένων. Άρθρ.3.-Η ισχύς της παρούσης άρχεται από της ημερομηνίας ενάρξεως λειτουργίας του Ρυθμιστικού Κέντρου. Η παρούσα δημοσιευθήτω δια της Εφημερίδος της Κυβερνήσεως. 